text: Efter 34 år i røgtåger: Nu ryger han ikke længere
  29 januar 2015 kl. 14.02
  Sønderborg Kommune har succes med at få rygere til at holde op.
  Ifølge sundhedsvejleder Rikke Ahrends fra Sønderborg Kommune skyldes succesen anvendelse af rygestopmedicin og nikotinerstatningsprodukter ? og rådgivning.
  En af dem, der har benyttet sig af tilbuddet om et rygestopkursus, er frisør Thorsten Sacha fra Nordborg.
  Han havde røget i 34 år og var oppe på 30-40 cigaretter om dagen. Efter tre ugers kursus er han blevet røgfri.
  - Det bedste ved rygestopforløbet er, at man har mulighed for at snakke med andre, der har gjort sig erfaringer med forløbet. Og så er der videofilm, der giver stof til eftertanke, siger Thorsen Sacha.
   
  Rygestopforløbene er for alle og er gratis. Et forløb starter med en samtale. Dernæst tages der stilling til rygerens behov og ønsker til et individuelt forløb eller et gruppeforløb. Der er altid mulighed for at tilrettelægge forløbet efter rygerens behov.
  
  